Komission asetus (EY) N:o 1149/95, annettu 22 päivänä toukokuuta 1995, tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista annetun asetuksen (EY) N:o 1222/94 muuttamisesta sekä tiettyjen neuvoston asetuksen (ETY) N:o 3035/80 soveltamisalaan kuuluvina tavaroina vietävien maataloustuotteiden viennissä maksettua tukea koskevista tietyistä tilastotiedoista annetun asetuksen (EY) N:o 3223/93 muuttamisesta



Virallinen lehti nro L 116 , 23/05/1995 s. 0001 - 0002



KOMISSION ASETUS (EY) N:o 1149/95, annettu 22 päivänä toukokuuta 1995, tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista annetun asetuksen (EY) N:o 1222/94 muuttamisesta sekä tiettyjen neuvoston asetuksen (ETY) N:o 3035/80 soveltamisalaan kuuluvina tavaroina vietävien maataloustuotteiden viennissä maksettua tukea koskevista tietyistä tilastotiedoista annetun asetuksen (EY) N:o 3223/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 8 artiklan 3 kohdan, sekä katsoo, että maito- ja maitotuotealan yhteisestä markkinajärjestelystä 27 päivänä kesäkuuta 1968 annetussa neuvoston asetuksessa (ETY) N:o 804/68 (2) sellaisena kuin se on viimeksi muutettuna Itävallan, Suomen ja Ruotsin liittymisasiakirjalla ja asetuksella (EY) N:o 3290/94 (3), säädetään 17 artiklan 10, 11 ja 12 kohdassa edellytyksistä, jotka on täytettävä ennen kuin tukea myönnetään tietyille maitotuotteille, joita on tuotu ja sen jälkeen uudelleen viety tiettyinä perustamissopimuksen liitteeseen II kuulumattomina tavaroina, on tarpeen täydentää tiettyjen perustamissopimuksen liitteeseen II kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista 30 päivänä toukokuuta 1994 annetun komission asetuksen (EY) N:o 1222/94 (4), sellaisena kuin se on viimeksi muutettuna asetuksella (EY) N:o 482/95 (5), säännöksiä, jotta voidaan ottaa huomioon tiettyjen sellaisten maitotuotteiden lisääntyneet määrät, jotka erityisjärjestelyjen perusteella tuodaan kolmansista maista alennetuin tullein, sekä mahdollisuus myöntää tällaista alennettua tullia korkeampaa vientitukea, jäsenvaltioiden olisi toimitettava tarvittavat tiedot, jotta komissio voi valvoa tämän asetuksen soveltamista, ja tässä asetuksessa säädetyt toimenpiteet ovat perustamissopimuksen liitteeseen II kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetukseen (EY) N:o 1222/94 seuraava 7 a artikla: "7 a artikla 1. CN-koodeihin 1806 90 60-1806 90 90, CN-koodiin 1901 ja CN-koodiin 2106 90 98 kuuluvien ja runsaasti CN-koodeihin 0402 10 19, 0402 21 19, 0405 00 ja 0406 kuuluvia maitotuotteita sisältävien tavaroiden, jäljempänä `maitotuotteet`, osalta asianomaisen on ilmoitettava 7 artiklan mukaisesti myös a) että maitotuotteita ei ole tuotu kolmansista maista sellaisten erityisjärjestelyjen perusteella, joissa määrätään alennetusta tullista tai b) ne maitotuotteiden määrät, jotka on tuotu kolmansista maista sellaisten erityisjärjestelyjen perusteella, joissa määrätään alennetusta tullista. 2. Edellä olevan 1 kohdan soveltamiseksi ilmaisulla `runsaasti maitotuotteita sisältävä` tarkoitetaan tavaroita, joiden valmistukseen on käytetty vähintään 67 kilogrammaa maitotuotteita 100 kilogrammassa vietyjä tavaroita. 3. Jos esitetään pyyntö, joka koskee 3 artiklan 2 kohdan kolmannen alakohdan mukaisesti määritettäviä tuotteita, toimivaltainen viranomainen voi hyväksyä asianomaisen toimittaman todistuksen siitä, että käytettäviin maitotuotteisiin ei ole tuontihetkellä sovellettu erityisjärjestelyjä, joissa määrätään alennetusta tullista. 4. Toimivaltainen viranomainen voi hyväksyä 1 kohdan mukaisesti tehdyn ilmoituksen tai 3 kohdan mukaisen todistuksen, jos voidaan osoittaa, että vietyihin tavaroihin sisältyvistä maitotuotteista maksettu hinta on saman suuruinen tai lähes saman suuruinen kuin vastaavan tuotteen hinta yhteisön markkinoilla. Hintojen vertailussa on otettava huomioon maitotuotteen ostoajankohta. 5. Jos on käytetty määriä, jotka ovat hyötyneet alennettua tullia edellyttävistä erityisjärjestelyistä, tuki lasketaan neuvoston asetuksen (ETY) N:o 804/68 17 artiklan mukaan." 2 artikla Lisätään komission asetuksen (EY) N:o 3223/93 (6) 3 artiklaan seuraava luetelmakohta: "- komission asetuksen (EY) N:o 1222/94 (*) 7 a artiklan 1 kohdan mukaisesti: a) niiden tavaroiden viennin määrä tonneina, joille on edellisen kuukauden aikana maksettu vientitukea, ja b) niille CN-koodeihin 0402 10 19, 0402 21 19 ja 0405 kuuluville tuotteille, joihin on tuontihetkellä sovellettu erityisjärjestelyjä, edellisen kuukauden aikana maksettu tuki ja näiden tuotteiden määrät. (*) EYVL N:o L 136, 31.5.1994, s. 5" 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1995 lähtien. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä toukokuuta 1995. Komission puolesta Martin BANGEMANN Komission jäsen (1) EYVL N:o L 318, 20.12.1993, s. 18 (2) EYVL N:o L 148, 28.6.1968, s. 13 (3) EYVL N:o L 349, 31.12.1994, s. 105 (4) EYVL N:o L 136, 31.5.1994, s. 5 (5) EYVL N:o L 49, 4.3.1995, s. 32 (6) EYVL N:o L 292, 26.11.1993, s. 10